open-index/open-wikipedia-markdown huggingface dataset:
Rafajovce

**Rafajovce** sú obec na Slovensku v okrese Vranov nad Topľou.

## Polohopis
Obec sa nachádza v nadmorskej výške 170 – , v južnej časti Nízkych Beskýd,  v lone úzkej kotliny, ktorou sa rinie riečka Ondalík,  východne od rekreačnej oblasti Domaša. 

### Vodné toky
Obcou preteká riečka Ondalík.

### Vodné plochy
Asi  vzdušnou čiarou od obce sa nachádza jedna z najväčších umelých vodných nádrží na Slovensku – Domaša, ktorá je magnetom pre mnohých rekreantov, vyznávačov vodných športov a milovníkov nedotknutej prírody. Domaša je známa svojimi rekordnými rybárskymi úlovkami. Veď jej najväčšia hĺbka je  a rozprestiera sa na ploche . Rekreantom poskytujú služby na južnom konci rekreačné strediská: Poľany-(Monika), stredisko Eva a stredisko Dobrá, na severe rekreačné stedisko Valkov a z východu je to stredisko Nová Kelča.

## Dejiny
Počiatky osídlenia podľa archeologických nálezov siahajú až do obdobia neolitu 2000 – 1700 pred Kr., o čom svedčia aj mohyly – niekdajšie hroby – nájdené z tohto obdobia v Rafajovskom chotári. Rafajovce boli najmladšou dedinou v doline Ondalíka. Boli jedinou dedinou ktorú spolu založili Valasi a Rusíni podľa zákupného valašského práva. V doterajšej histórii sa obec volala: 1596 Rafayocz, 1773 Rafajowcze, 1786 Rafajocz, Rafajowce, 1808 Rafajóc, Rafajowce, 1863 – 1907 Rafajóc, 1907 – 1913 Máriakút, od 1920 dostal názov konečnú podobu Rafajovce.

## Kultúra a zaujímavosti
### Pamiatky
* Dve praveké mohyly, archeologické lokality z obdobia eneolitu.

* Gréckokatolícky kostol Narodenia presvätej Bohoridičky, jednoloďová baroková stavba s pravouhlým ukončením presbytéria a predstavanou vežou, z roku 1750. Chrám prešiel obnovou v roku 1931. Poslednou obnovou prešiel v roku 2000. Stavba má pre východný rítus typické trojdielne členenie. Interiér je zaklenutý pruskými klenbami. Nachádza sa tu ikonostas z doby jeho obnovy. Chrám má hladké fasády s nárožným zaoblením a polkruhovo ukončenými oknami. Každá z jeho troch častí je ukončená barokovou helmicou s laternou.

### Zaujímavosti
Neďaleko od obce sa nachádza prameň, okolo ktorého je postavená kaplnka. Prameň poskytuje občerstvenie pre pútnikov. O tomto prameni sa dlhé roky traduje, že poskytuje živú vodu. Podľa tradície tu slepý tulák zázračne získal späť svoj zrak. Neskôr na tomto mieste nechal postaviť kaplnku, ktorá hoci v zmenenej podobe stojí na rovnakom mieste dodnes.   

## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Gréckokatolícke pútnické miesta
Kategória:Obce vypálené počas druhej svetovej vojny na Slovensku
Kategória:Pútnické miesta na Slovensku
Ruská Voľa

**Ruská Voľa** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol Ochrany Presvätej Bohorodičky, jednoloďová neskoroklasicistická stavba s polkruhovým ukončením presbytéria a predstavanou vežou, z roku 1858. Po druhej svetovej vojne prešiel obnovou, keď bola vybudovaná nová veža. Interiér je plochostropý. Fasády sú hladké s polkruhovo ukončenými oknami. Podvežie je otvorené s dvoma piliermi, veža je ukončená barokovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Remeniny

**Remeniny** je obec na Slovensku v okrese Vranov nad Topľou.

## Polohopis
Remeniny ležia v južnej časti Nízkych Beskýd v doline Volianského potoka a jeho prítoku. Nadmorská výška v strede obce je 180 m n. m. a v chotári 150-426 m n. m. Mierne zvlnený povrch odlesneného chotára tvoria horniny bradlového pásma a treťohorný flyš, na svahoch sú mocné svahové hliny.

## Dejiny
Obec založili na zákupnom práve. Obec je doložená v roku 1356 vo forme Remenynpataka, neskôr ako Remenine (1773), Remenyine (1786), Remeniny (1808); po maďarsky Remenye.

V prvej písomnej zmienke je majetkom šľachticov z Rozhanoviec (panstva Skrabské), ku ktorému patrila do začiatku 16. storočia. V roku 1828 mali Remeniny 46 domov a 347 obyvateľov. V rokoch 1850-1880 sa z obce vysťahovalo veľa ľudí. Obyvatelia boli známi chovom ošípaných a dobytka. 

Po roku 1918 sa zaoberali poľnohospodárstvom, prácou v lesoch, chovom dobytka a tkáčstvom. V prvej polovici 20. storočia žil v obci známy rezbár Š. Baran. Od roku 1943 v chotári pôsobili partizánske skupiny. Za pomoc SNP obec vyznamenali Pamätnou medailou SNP. JRD bolo založené v roku 1950, od roku 1958 bolo celoobecné. Časť obyvateľov pracovala v priemyselných podnikoch v Prešove.

## Kultúra a zaujímavosti
### Pamiatky
* Gréckokatolícky kostol Narodenia presvätej Bohorodičky, jednoloďová barokovo-klasicistická stavba s pravouhlým ukončením presbytéria a predstavanou vežou, z konca 18. storočia. Jeho dispozícia je typicky trojpriestorová, štvorcové presybtérium, rozšírená štvorcová loď a podvežie - babinec. Interiér je zaklenutý českými plackami. V roku 1922 bola doplnená veža. Z tohto obdobia pochádza aj jeho zariadenie. Fasády chrámu sú hladké s polkruhovo uknčenými oknami lode a segmentovo na veži. Veža je ukončená barokovou helmicou s laternou.

### Urbanizmus
Pre obec je typická potočná radová zástavba. Zrubové omazané a obielené alebo kamenné murované a omietnuté trojpriestorové domy s valbovou slamenou strechou, druhotne z tvrdej krytiny, sú z 19. storočia. Dvory sú uzavreté latkovými bránami. 

## Referencie

## Iné projekty

## Zdroj
* 

## Externé odkazy
* 


Kategória:Obce okresu Vranov nad Topľou
Rudlov

**Rudlov** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol Narodenia presvätej Bohoridičky, jednoduchá jednoloďová stavba so segmentovým ukončením presbytéria a predstavanou vežou, z roku 1822. Úpravami prešiel v 19. storočí a v druhej polovici 20. storočia. Interiér je zaklenutý pruskými klenbami. Zariadenie chrámu je novodobé. Fasády sú hladké s polkruhovo ukončenými oknami. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Sačurov

**Sačurov** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Rímskokatolícky kostol Najsvätejšieho srdca Ježišovho, jednoloďová neskorobaroková stavba s polygonálnym ukončením presbytéria a predstavanou vežou, z roku 1769. Pôvodné patrocínium kostola bolo sv. Mikuláša biskupa. Úpravami prešiel v rokoch 1883, 1910 a po druhej svetovej vojne, v ktorej bol poškodený. Interiér je zaklenutý pruskýmmi klenbami. Nachádza sa tu rokoková kazateľnica z doby vzniku kostola, ostatné zariadenie je z druhej polovice 19. storočia. Nachádza sa tu obraz sv. Mikuláša od V. Klimkoviča. Fasády kostola sú členené opornými piliermi a polkruhovo ukončenými oknami. Veža s opornými piliermi je členená kordónovou rímsou a ukončená korunnou rímsou s terčíkom a ihlancovou helmicou.  

* Gréckokatolícky kostol Ochrany presvätej Bohoridičky, jednoloďová klasicistická stavba s polkruhovým ukončením presbytéria a predstavanou vežou, z roku 1809. Úpravami prešiel priebežne v 19. a 20. storočí. Interiér je zaklenutý pruskými klenbami. Nachádza sa tu kamenná krstiteľnica z doby vzniku chrámu a klasicistický baldachýnový oltár s obrazom Madony od maliara Beregiho z roku 1927. Ikonostas je neoklasicistický zo začiatku 20. storočia. Fasády chrámu s nárožnými zaobleniami sú členené lizénami a polkruhovo ukončenými oknami so šambránami. Veža s priebežnými lizénami je ukončená barokovou helmicou s laternou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Skrabské

**Skrabské** je obec na Slovensku v okrese Vranov nad Topľou.

## Dejiny
Skrabské je starobylou zemplínskou obcou. Jeho písane dejiny siahajú do roku 1321. V stredoveku stál v obci hrad, po stáročia bolo Skrabské sídlom panstva a pred približne sto päťdesiatimi rokmi práve tu vznikla prvá moderná cementáreň na území Slovenska.

## Kultúra a zaujímavosti
### Pamiatky
* Praveké sídliská, archeologické lokality z obdobia od doby bronzovej po dobu rímsku. Osídlenie plynule pokračovalo do obdobia stredoveku do 15. storočia. Nachádzajú sa v juhozápadnej a východnej časti obce. Lokality nie sú prezentované.

* Rímskokatolícky kostol Obetovania Pána, jednoloďová neskorobaroková stavba s pravouhlým ukončením presbytéria a predstavanou vežou, z roku 1753. Stojí na mieste zaniknutého hradu. V interiéri sa nachádza murovaná empora. Zariadenie je zo začiatku 20. storočia. Fasády kostola sú členené lizénami a segmentovo ukončenými oknami s profilovanými šambránami a klenákmi. Veža je členená kordónovou rímsou a ukončená ihlancovou helmicou.

* Neskoroklasicistická kúria, jednopodlažná dvojtraktová stavba na pôdoryse obdĺžnika z polovice 19. storočia. Úpravami prešla na začiatku 20. storočia. Fasády sú členené pilastrami a oknami so šambránami a rímsovými frontónmi.

* Náhrobok továrnika J. Bencúra (1806-1886), neoklasicistický obelisk z roku 1886. Nachádza sa na miestnom cintoríne.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Slovenská Kajňa

**Slovenská Kajňa** je obec na Slovensku v okrese Vranov nad Topľou. Obec bola v novembri 1944 vypálená ustupujúcimi nemeckými vojakmi. Úplne zhorelo 56 domov a čiastočne 10 domov.

## Polohopis
Nachádza sa 6 km od vodnej nádrže Domaša.

## Kultúra a zaujímavosti
### Pamiatky
* Praveká mohyla, archeologická lokalita z obdobia eneolitu. Lokalita nie je prezentovaná.

* Rímskokatolícky kostol Najsvätejšej Trojice, jednoloďová neorománska stavba so segmentovým ukončením presbytériom a vežou tvoriacou súčasť jej hmoty, z roku 1925. Stojí na mieste staršej stavby. Okolo roku 2000 bol prestavaný, keď bolo moderne rozšírené presbytérium. Zariadenie kostola je po prestavbe novodobé. Fasády starej časti sú členené polkruhovo ukončenými oknami so šambránami, lizénami a korunnou rímsou s oblúčkovým vlysom. Veža je ukončená štítmi s oblúčkovým vlysom a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Sedliská

**Sedliská** sú obec na Slovensku v okrese Vranov nad Topľou.

## Polohopis
Obec sa nachádza v údolí rieky Ondavy. 
Stred obce dosahuje nadmorskú výšku 160, najvyššie položený bod v chotári je bralo čičvianskeho hradu vo výške  

### Vodné toky
Rieka Ondava.

## Kultúra a zaujímavosti
### Pamiatky
* Praveké sídlisko, archeologická lokalita z obdobia doby bronzovej. Osídlenie plynule pokračovalo do obdobia stredoveku. Nachádza sa v blízkosti hradu Čičava. Lokalita nie je prezentovaná.

* Hrad Čičava, zrúcaniny hradu založeného na začiatku 14. storočia. Jeho úlohou bolo strážiť významnú cestu smerom do Poľska. Na prelome 15. a 16. storočia bol boli rozšírené fortifikácie hradu. V 16. storočí sa tu konali župné zhromaždenia. V roku 1527 bol vyplienený Jánom Zápoľským, pričom zhorel archív Zemplínskej stolice, ktorý tu sídlil. V 16. storočí patril Bátoriovcom a Drugetovcom. V roku 1684 ho dobyli vojská Imricha Tököliho. Počas rákociho povstania v roku 1711 bol poškodený cisárskym generálom Lauckenom a už nebol obnovený. Od roku 2014 prechádza zrúcanina konzerváciou pod vedením občianskeho združenia Pro Futuro. Jadrom hradu bola okrúhla veža s ostrím - bergfrit a k nej priliehajúce obdĺžnikové nádvorie s trojposchodovým blokovým palácom.

Súbor:Csicsvavára légifotó.jpg|Hrad Čičava
Súbor:Csicsvacivertanlegi1.jpg
Súbor:Csicsvacivertanlegi2.jpg
Súbor:Čičva (01).jpg
Súbor:Čičva (06).jpg


* Rímskokatolícky kostol Povýšenia sv. Kríža v časti Podčičva, jednoloďová pôvodne baroková stavba s podkovovým ukončením presbytéria, bez veže, z druhej polovice 18. storočia. V 19. storočí prešiel neogotickými úpravami. Obnovou prešiel v rokoch 1988 a 2012. Fasády kostola sú členené oknami s lomeným oblúkom s profilovanou šabránou. Priečelie je lemované opornými piliermi a ukončené trojuholníkovým štítom, v ktorom je umiestnený rezonančný otvor so zvonom.

* Mauzóleum rodiny Barkóci v časti Podčičva, jednopodlažná neorománska stavba s centrálnym jednoosovým portikom, z roku 1909. Nachádza sa pod hradom Čičava. Obnovou prešla v roku 2020. Fasády sú členené slepými arkádami lemovanými polostĺpmi. Polkruhovo ukončené okná majú profilované šambrány. Portikus je ukončený trojuholníkový štítom s tympanónom.

* Socha sv. Jána Nepomuckého, baroková kamenná prícestná socha z druhej polovice 18. storočiia. Reštaurovaná bola v rokoch 2014-2017.

Súbor:Sedliská, hrobka rodiny Barkóczy.JPG|Hrobka rodiny Barkóci
Súbor:Sedliská 17 Slovakia10.jpg|Socha sv. Jána Nepomuckého


## Referencie

## Iné projekty

## Externé odkazy
* 
* Pro Futuro- občianske združenie obnovujúce hrad Čičava


Kategória:Obce okresu Vranov nad Topľou
Sečovská Polianka

**Sečovská Polianka** je obec na Slovensku v okrese Vranov nad Topľou.

## Prírodné podmienky
Obcou preteká rieka Topľa a Cabovský potok, na ktorého náplavovom kuželi obec leží. Okrem dubových lesov v západnej časti je celý kataster obce odlesnený.

## Dejiny
Archeologické nálezy dokladajú osídlenie v neolite. Prvá písomná zmienka o obci je z rokov 127290 ako *Polyunka*. Roku 1360 patrila Bakšovcom, 1410 panstvu Čičava a iným zemanom, od konca 17. storočia Barkóczyovcom. Obyvatelia sa zúčastnili na roľníckom povstaní v roku 1831. V roku 1953 tu bolo založené JRD.

## Kultúra a zaujímavosti
### Pamiatky
* Praveké sídlisko, archeologická lokalita z obdobia neolitu. Nachádza sa severne od obce.

* Rímskokatolícky kostol Najsvätejšej Trojice, jednoloďová pôvodne baroková stavba so segmentovým ukončením presbytéria a predstavanou vežou, z druhej polovice 17. storočia. Úpravami prešiel v roku 1762. Obnovený bol v roku 1936 a po vojnovom poškodení v roku 1945. Interiér je zaklenutý pruskými klenbami, presbytérium krížovou klenbou. Nachádza sa tu voľný obraz sv. Trojica od A. Sajesyho z roku 1888. Ostatné zariadenie je novodobé. Fasády kostola sú členené polkruhovo ukončenými oknami, opornými piliermi a oblúčkovým vlysom pod korunnou rímsou. Veža s nárožným zaoblením je členená kordónovou rímsou, priebežnými lizénami a ukončená korunnou rímsou s terčíkom a zvonovitou helmicou s laternou.

### Kultúra
V obci sa ešte v prvej polovici minulého storočia zachovali mnohé zvyky, napríklad sypanie maku za truhlou od domu až na cintorín a pod. Obyvatelia až do tejto doby nosili kroj (Pozdišovský variant). V roku 1988 vznikla v obci folklórna skupina Bukovina. V roku 1996 vydala prvú magnetofónovú nahrávku, v súčasnosti prezentuje ľudové tradície vystúpeniami po celej Európe.

## Osobnosti obce
### Rodáci
* Michal Lefčík (* 1950 - † 1969), vojak, ktorý sa protestne upálil aby upozornil na nezákonnosť vpádu vojsk Varšavskej zmluvy do Československa

## Referencie

## Literatúra
* TUŠAN, Jozef a kol.: *Rodnú hrudu vybozkávať : publikácia o obci Sečovská Polianka.* Prešov : Michal Vaško, 1997, 109 s. ISBN 80-7165-092-7

## Iné projekty

## Externé odkazy
* 


Kategória:Obce okresu Vranov nad Topľou
Vlača

**Vlača** je obec na Slovensku v okrese Vranov nad Topľou.

## Polohopis
Vlača leží na južnom okraji Nízkych Beskýd v doline Tople. Nadmorská výška v strede obce je 200 m n. m. a v chotári 160-250 m n. m. Rovinný až mierne zvlnený povrch odlesneného chotára tvoria prevažne štvrtohorné náplavy Tople a svahové hliny.

## Dejiny
Obec vznikla v chotári obce Medzianky. Spomína sa v roku 1349 ako súčasť panstva Chmeľov, od začiatku 15. storočia ako majetok drienovských Abovcov. 
V roku 1427 mala 13 port, v roku 1787 mala 21 domov a 156 obyvateľov, v roku 1828 mala 22 domov a 195 obyvateľov. 
Boli roľníci. JRD bolo založené v roku 1959. Časť obyvateľov pracovala v stavebných a iných podnikoch Prešova a Košíc.

## Názov
**Vývin názvu obce**
* 1349 – *Laachafalua*
* 1427 – *Lacha*
* 1773 – *Vlacsa*
* 1786 – *Wlacscha*
* 1808 – *Wlača*
* 1920 – *Vlača*; maďarsky *Vlacsa*, *Balázsi*

## Kultúra a zaujímavosti
### Pamiatky
* Gréckokatolícky kostol Ochrany presvätej Bohorodičky, jednoloďová neoklasicistická stavba s polkruhovým ukončením presbytéria a predstavanou vežou, z roku 1908. Stojí na mieste staršej stavby z roku 1781, ktorej časti hmoty boli použité v súčasnej stavbe. Interiér chrámu je plochostropý, zariadenie novodobé. Fasády sú hladké, členené polkruhovo ukončenými oknami. Veža bola ukončená ihlancovou helmicou, po nedávnych necitlivých úpravách je nadstavaná a má barokovú helmicu.

## Referencie

## Iné projekty

## Zdroj
* 

## Externé odkazy
* 


Kategória:Obce okresu Vranov nad Topľou
Vyšný Kazimír

**Vyšný Kazimír** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol sv. Paraskevy, jednoloďová pôvodne baroková stavba s pravouhlým ukončením presbytéria a predstavanou vežou, z roku 1780. V druhej polovici 20. storočia bol rozšírený o prístavbu s vežou. Fasády historickej časti chrámu s nárožným zaoblením sú členené polkruhovo ukončenými oknami. Prístavba má sedlovú strechu a vežu ukončenú malou cibuľovou helmicou.

Súbor:Vyšný Kazimír - kostol 2.jpg|Chrám sv. Paraskevy


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Vavrinec (okres Vranov nad Topľou)

**Vavrinec** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol Zoslania sv. Ducha, jednoloďová neskoroklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1858. V roku 1925 bol rozšírený o širšiu loď s vežou, keď dostal súčasnú podobu. Interiér je zaklenutý pruskou klenbou. Zariadenie chrámu je novodobé. Fasády chrámu sú hladké, členené polkruhovo ukončenými oknami. Veža je ukončená malou barokovou helmicou.

Súbor:Vavrinec cerkiew 18.08.08 p.jpg|Chrám Zoslania sv. Ducha
Súbor:Vavrinec cerkiew 18.08.08 p2.jpg


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Zámutov

**Zámutov** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová neoklasicistická stavba s polkruhovým ukončením presbytéria a predstavanou vežou, z roku 1912. V roku 1996 bolo pôvodné polygonálne presbytérium nahradené modernou dostavbou. Historická časť kostola má plytkú krížovú klenbu. Jeho zariadenie je novodobé. Fasády pôvodnej časti sú členené lizénami a polkruhovo ukončenými oknami. Veža je ukončená korunnou rímsou s terčíkom a ihlancovou helmicou.

* Evanjelický kostol, jednoloďová neogotická stavba s polygonálnym ukončením presbytéria a predstavanou vežou, z roku 1920. V roku 1988 bol obnovený a bola doplnená sakristia. V interiéri sa nachádza oltár s obrazom Kristus na Olivovej hore. Fasády kostola sú členené oknami s lomeným oblúkom so šambránami. Veža je členená lizénami a ukončená trojuholníkovými štítmi s vlysom s motívom lomeného oblúka a zvonovitou helmicou.

### Kultúra
V obci pôsobí folklórna skupina Zamutovčan. 

### Zaujímavosti
V minulosti tu končila lesná železnica vedúca z Vranova n/T. 

## Občianska vybavenosť
Nachádzajú sa tu tri kostoly, okrem rímskokatolíckeho a evanjelického aj moderný gréckokatolícky chrám Ochrany Presvätej Bohorodičky z rokov 1968-1969. 

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Zlatník (okres Vranov nad Topľou)

**Zlatník** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky chrám Nanebovstúpenia Pána, jednoloďová historizujúca stavba s polkruhovým ukončením presbytéria a mierne predstavanou vežou, z roku 1939. Fasády chrámu sú členené polkruhovo ukončenými oknami združenými do motívu bifória. Veža sa v spodnej časti rozširuje do sokla s kyklopským murivom. Priečelie je ukončené prelamovaným štítom, veža je ukončená zvonovitou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Tovarnianska Polianka

**Tovarnianska Polianka** je obec na Slovensku v okrese Vranov nad Topľou.

## Polohopis
Tovarnianska Polianka leží v ondavskom výbežku Východoslovenskej nížiny v Pozdišovskej pahorkatine na terasách Ondavky. Nadmorská výška v strede obce je 140 m n. m. a v chotári 127-271 m n. m. Na vyšších polohách pahorkatiny je listnatý les, nižšie časti a dolina Ondavky sú odlesnené.

## Dejiny
Našli sa tu zvyšky eneolitických mohylových násypov. Obec je doložená z roku 1335 ako Polenka, neskôr ako Polyon (1372), Polyunka (1414), Towarnanská Polánka (1773), Tovarnianska Polianka (1948); po maďarsky Tovarnapolyanka, Tavarnamező.
V roku 1363 patrila panstvu Čičava, koncom 16. storočia niekoľkým zemepánom, od konca 17. storočia Barkóczyovcom a iným. V roku 1715 mala 11 opustených a 7 obývaných domácností, v roku 1787 mala obec 25 domov a 190 obyvateľov, v roku 1828 mala 31 domov a 227 obyvateľov. Pracovali ako roľníci a v lesoch. V polovici 19. storočia a v rokoch 19001910 sa mnohí vysťahovali.

Za 1. ČSR sa obyvatelia zaoberali poľnohospodárstvom. V roku 1944 bola obec celkom vypálená. JRD bolo založené v roku 1958. Časť obyvateľov bola zamestnaná v priemyselných podnikoch v Humennom, Strážskom a v Hencovciach.

## Obyvateľstvo
K 31.12.2009 v obci žilo 115 obyvateľov, z toho 54 mužov a 61 žien.

## Kultúra a zaujímavosti
### Pamiatky
* Sídlisko z obdobia staroveku, archeologická lokalita osídlená od obdobia doby rímskej po stredovek. Nachádza sa v lokalitách Pod chabzdou a Palenčareň.

* Gréckokatolícky kostol Ochrany Presvätej Bohorodičky, jednoloďová pôvodne barokovo-klasicistická stavba s polkruhovým ukončením presbytéria a predstavanou vežou, z rokov 1781-1784. Obnovou prešiel v roku 1870 a 1942. V interiéri na severnej stene lode sa nachádza baroková nástenná maľba. Hlavný oltár s baldachýnom pochádza z doby vzniku chrámu, na oltári je mladší obraz Panny Márie od A. Mihályiho z roku 1897. Fasády chrámu s nárožnými skoseniami sú hladké s polkruhovo ukončenými oknami. Veža s nárožnými skoseniami je ukončená ihlancovou helmicou.

## Občianska a technická vybavenosť
V obci sa nachádza predajňa potravinárskeho tovaru, futbalové ihrisko, verejný vodovod, rozvodná sieť plynu.

## Ocenenia

## Referencie

## Iné projekty

## Externé odkazy
* 

## Zdroj
* 
* Štatistický úrad SR


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Rudník

**Rudník** môže byť:
* obec:
** v okrese Košice-okolie, pozri Rudník (okres Košice-okolie)
** v okrese Myjava, pozri Rudník (okres Myjava)
** v okresu Trutnov v Česku, pozri Rudník (okres Trutnov)

* potok:
** prítok Hnilca, pozri Rudník (prítok Hnilca)
** prítok Jablonky v povodí Dudváhu, pozri Rudník (prítok Jablonky)
** prítok Maškovej v povodí Ipľa, pozri Rudník (prítok Maškovej)
Rudník (okres Myjava)

**Rudník** je obec na Slovensku v okrese Myjava.

## Polohopis
Obec leží na severe Myjavskej pahorkatiny. 
 
## Dejiny
Rudník vznikol v roku 1955 odlúčením niekoľkých kopaníc od Myjavy. V minulosti tu bol mlyn, vyhne, záboje na výrobu semencového oleja. Obyvateľstvo sa zaoberalo poľnohospodárstvom, ženy tkáčstvom, výšivkárstvom, vyrábali náročné čipky na súčasti krojov, muži výrobky z dreva. V roku 1957 založili JRD. Za socializmu väčšina obyvateľstva pracovala v priemyselných podnikoch v Myjave.

## Referencie

## Iné projekty

## Externé odkazy
* 


Kategória:Obce okresu Myjava
Žalobín

**Žalobín** je obec na Slovensku v okrese Vranov nad Topľou.

## Prírodné podmienky
### Vodné toky
Oľka a Ondava. Rieka Ondava, ktorá tečie chotárom obce je na úseku Slovenská Kajňa – Hencovce celoročne splavná. Poskytuje vhodné podmienky na vodnú turistiku aj pre úplnych začiatočníkov. V blízkosti obce funguje aj požičovňa lodí, ktorá organizuje splavy na riekach Ondava, Laborec, Topľa a Latorica.

### Vodné plochy
Domaša – 

## Kultúra a zaujímavosti
### Pamiatky
* Rímskokatolícky kostol sv. Františka z Assisi, jednoloďová pôvodne baroková stavba s polygonálnym ukončením presbytéria a mierne predstavanou vežou, z rokov 1765-1768. Stojí na mieste staršej stavby zo 16. alebo 17. storočia. Interiér je zaklenutý renesančnými klenbami. Nachádza sa tu rokoková kazateľnica z druhej polovice 18. storočia, ostatné zariadenie je novodobé. Fasády kostola sú členené polkruhovo ukončenými oknami a opornými piliermi. Veža je členená lizénovým rámom a ukončená ihlancovou helmicou.

Súbor:Žalobín, Rímsko-katolícky kostol.jpg|Kostol sv. Františka z Assisi
Súbor:Žalobín kościół 18.08.08 p.jpg


V novembri 1944 obec vypálili nemeckí vojaci za pomoc obyvateľov obce, tam pôsobiacim partizánom. Zhorelo 107 domov.

### Hudba
Konopianka – ľudový subor

### Pravidelné podujatia
Letné slávnosti

## Občianska vybavenosť
* Materská škola
* Základná škola

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Hincovce

**Hincovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v Hornádskej kotline v úzkej doline potoka Peklisko, ľavostranného prítoku Hornádu.

### Susedné obce
Baldovce, Buglovce, Bystrany, Spišské Podhradie - Katúň, Spišský Hrušov

### Časti obce
Trsťany

## Symboly obce
http://www.ngw.nl/int/slo/h/hincovce.htm, http://www.crwflags.com/fotw/flags/sk-sn-hi.html

## Názov
**Vývin názvu obce**
* 1320 – *Hench*
* 1421 – *Hangendorff*
* 1464 – *Henczfalua*
* 1565 – *Henczowtze*
* 1773 – *Hinczowcze*
* 1786 – *Hinzowze*

*Maďarský názov:* *Hincóc*, *Szepesnádasd*

## Politika
### Starostovia obce
1990 - 1994 Miloslav Vaverčák (VPN)
1994 - 1998 Ondrej Filip (KDH)
1998 - 2002 Ondrej Filip (NEKA)
2002 - 2006 Tatiana Brandoburová (ANO, KDH, SDKÚ)

### Obecné zastupiteľstvo
1990 - 1994 - 10 poslancov
1994 - 1998 - 9 poslancov (6 KDH, 3 HZDS)
1998 - 2002 - 9 poslancov (5 KDH, 4 HZDS)
2002 - 2006 - 5 poslancov (3 KDH, 1 HZDS, 1 NEKA)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Kúria v časti Trsťany, jednopodlažná klasicistická stavba na pôdoryse obdĺžnika s valbovou strechou, z konca 18. storočia. Úpravami prešla v 19. storočí. Pôvodne mala fasády členené kordónovou rímsou a polkruhovými profilovanými suprafenestrami.

### Parky
* Multifunkčne ihrisko

## Občianska vybavenosť
### Farský úrad
* Filiálka Rímskokatolíckeho farského úradu Bystrany

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Vyšný Žipov

**Vyšný Žipov** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Praveké sídlisko, archeologická lokalita z doby bronzovej. Lokalita nie je prezentovaná.

* Rímskokatolícky kostol Mena Panny Márie, jednoloďová neskorobaroková stavba s polygonálnym ukončením presbytéria a vežou tvoriacou súčasť jej hmoty, z rokov 1736-1745. V roku 1863 bola doplnená veža. Interiér je zaklenutý valenou klenbou s lunetami. Nachádza sa tu rokokový oltár, stĺpová konkávne prehnutá architektúra so sochamui sv. Štefana a Ladislava a centrálnym obrazom Panny Márie. Ukončený je kruhovým oknom rámovaným oblakmi so sochami Najsvätejšej Trojice. Fasády kostola sú hladké so segmentovo ukončenými oknami. Veža vyrastá z priečelia vo forme rizalitu, je ukončená ihlancovou helmicou.  

* Kaštieľ, jednopodlažná klasicistická stavba s dvojpodlažným stredným rizalitom, z prvej štvrtiny 19. storočia. Autorom stavby je košický staviteľ Bellaagh. Počas druhej svetovej vojny bol v kaštieli nemecký lazaret. Po vojne prešiel obnovou. Rizalit kaštieľa je lemovaný pilastrami a ukončený trojuholníkovým štítom s tympanónom.  
 
* Náhrobok E. Bujanoviča (1777-1855), romantická malá architektúra z roku 1855. Nachádza sa na miestnom cintoríne.  

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Jamník (okres Spišská Nová Ves)

**Jamník** je obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v južnej časti Hornádskej kotliny v doline potoka Jamníček. Okresné mesto Spišská Nová Ves je od obce vzdialené 8 km a krajské mesto Košice je vzdialené cca. 60 km juhovýchodne od obce. Kataster obce sa rozprestiera na ploche cca. 814 ha (8,14 km2).

### Susedné obce
Danišovce, Domaňovce, Chrasť nad Hornádom, Matejovce nad Hornádom, Odorín, Spišský Hrušov

## Názov
**Vývin názvu obce**
* 1277 – *Yempnik* 
* 1287 – *Jemnuk* 
* 1327 – *Jemnik*
* 1773 – *Jamník*

*Nemecký názov:* Jamnik
*Maďarský názov:* Jamnik, Szepesárki

## Politika
### Starostovia obce
*1990 - 1994 Alojz Farkašovský
*1994 - 1998 Ján Farkašovský (KDH)
*1998 - 2002 Vladimír Pavol (NEKA)
*2002 - 2006 Anton Petruška (NEKA)
*2006 - 2008 Anton Petruška (NEKA)
*2008 - 2010 Ján Murányi (NEKA)

### Obecné zastupiteľstvo
*1990 - 1994 - 12 poslancov
*1994 - 1998 - 12 poslancov (6 KDH, 6 HZDS)
*1998 - 2002 - 12 poslancov (7 KDH, 5 HZDS)
*2002 - 2006 - 9 poslancov (6 KDH, 2 HZDS, 1 ANO)

### Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Rímskokatolícky Kostol sv. Bartlomeja apoštola, jednoloďová modernistická stavba s polkruhovým ukončením presbytéria a predstavanou vežou, z roku 1951. Stojí na mieste ranogotického kostola zo začiatku 14. storočia, ktorý bol asanovaný po zrútení klenby v roku 1940. Ešte v 15. storočí bol doplnený o stredový pilier, čím získal charakter dvojlodia. V 17. storočí bola renesančne upravená veža, ktorá sa z historickej stavby dochovala dodnes ako jediná. Obnovou prešiel v roku 2004. Fasády kostola sú hladké s pravouhlo ukončenými oknami. Veža je členená kordónovou rímsou a ukončená renesančnou štítkovou atikou s motívom lastovičích chvostov.

### Pravidelné podujatia
* Obecná futbalová liga - každé leto sa uskutočňuje tento prestížny futbalový turnaj. 6 mužstiev rozdelených podľa častí obce zvádza medzi sebou súboje.
* Tenisový turnaj v dvojhre a aj vo štvorhre. Za sebou má úspešný premiérový ročník, ktorý vyhral kapitán futbalového tímu.
* Stolnotenisový turnaj.
* Východoslovenská liga v Mariáši.

## Občianska vybavenosť
### Farský úrad
* filiálka rímskokatolíckeho úradu Odorín

## Školstvo
* Materská škola - č. d. 185
* Základná škola 1. - 4. - č. d. 184

## Šport
A mužstvo Jamníka hrá 1. triedu, čo je najvyššia okresná súťaž. Dorastenci hrajú 1. a žiaci 2. ligu. Obec má aj ihrisko s umelým povrchom, vhodné na hranie tenisu, futbalu, basketbalu a v zime hokeja.

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Kaľava

**Kaľava** je obec na Slovensku v okrese Spišská Nová Ves, v Košickom kraji.

## Polohopis
Obec sa nachádza na južných svahoch pohoria Branisko.

### Susedné obce
Hrišovce, Kolinovce, Krompachy, Richnava, Vojkovce, Slatvina

## Politika

### Starostovia obce
19901994 Jozef Bandžuch (KSS)
19942002 Jozef Bandžuch (SDĽ)
20022006 Jozef Bandžuch (SDĽ + KSS)
20062010 Jozef Bandžuch (NeKa)

### Obecné zastupiteľstvo
19901994 – 12 poslancov
19941998 – 10 poslancov (3 HZDS, 2 KDH, 2 SDĽ, 2 SZS, 1 SDSS)
19982002 – 10 poslancov (7 SDĽ, 3 KSS)
20022006 – 5 poslancov (2 KSS, 1 HZDS, 1 KDH, 1 NEKA)

### Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2011):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Rímskokatolícky Kostol povýšenia sv. kríža, jednoduchá jednoloďová stavba s polyonálnym ukončením presbytéria, pôvodne bez veže, z roku 1932. Pôvodne išlo o malú kaplnku, ktorá bola koncom 20. storočia rozšírená na kostol súčasných rozmerov. Historická stavba tvorí presbytérium kostola. Fasády kaplnky sú po necitlivej prestavbe hladké, bez členenia. 

## Občianska vybavenosť
### Farský úrad
filiálka rimskokatolického farského úradu Slatvina

## Školstvo
V obci sa nachádza materská a základná škola pre 1.3. ročník.

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Kolinovce

**Kolinovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v Hornádskej kotline na styku pohoria Branisko a Galmus.
Predtým Kolínovce, okres Spišská Nová Ves. Stred obce leží v nadmorskej výške 389 metrov n. m., vo východnej časti Hornádskej kotliny,  na V od Spišskej Novej Vsi. 

### Susedné obce
Kaľava, Krompachy, Spišské Vlachy

### Vodné toky
* Hornád
* Studenec

## Názov
**Vývin názvu obce**
* 1312– *villa colini*
* 1773 – *Kolenocz*, *Kolenowetz*, *Kolynowcze*
* 1786 – *Kolenocz*, *Kolnowce*
* 1808 – *Kolenócz*, *Kohlsdorf*, *Kolenitz*, *Kolenowce*
* 1863 – 1873– *Kolenóc*
* 1877 – 1888– *Kolinóc*
* 1892 – *Kolinóc*
* 1892 – 1902– *Kolinfalu*
* 1907 – 1913– *Kolinfalva*
* 1920 – 1946– *Kolínovce*
* 1946 – *Kolinovce*

*Nemecký názov:*  Kohldorf, Kolenitz, Kolenowetz 
*Maďarský názov:* Kolinfalva

## Dejiny
Prvá zmienka o Kolinovciach je v saskom privilégiu z roku 1312. Roku 1404 kráľ Žigmund Luxemburský daroval obec spišskému farárovi na základinu. Roku 1693 patrila do domínia Spišského hradu. V roku 1900 temer polovica obyvateľov pracovala v priemysle. Obec s radovou ulicovou zástavbou je rozdelená Hornádom na dve časti.

## Politika
### Starostovia obce
* 1990 – 1998 Vincent Barbuš (SDĽ)
* 1998 – 2002 Vincent Barbuš (SDĽ + SOP)
* 2002 – 2006 Vincent Bača (HZDS)
* 2006 – 2018 Vincent Bača (ĽS-HZDS+SNS+SMER)
*2018 - dnes Jitka Puhallová (nezávislá)

### Obecné zastupiteľstvo
* 1990 – 1994 – 12 poslancov
* 1994 – 1998 – 12 poslancov (5 KDH, 4 SDĽ, 2 HZDS, 1 NEKA)
* 1998 – 2002 – 11 poslancov (7 SOP, 2 KDH, 2 HZDS)
* 2002 – 2006 – 5 poslancov (2 HZDS, 1 KDH, 1 NEKA, 1 SOP)
* 2006 – 2018 – 5 poslancov (3 ĽS-HZDS+SNS+SMER; 2KDH)
*2018 - dnes - 5 poslancov

### Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Rímskokatolícky Kostol sv. Františka Serafinského, jednoloďová klasicistická stavba s polkruhovým ukončením presbytéria a malou strešnou vežou, z obdobia okolo roku 1830. Interiér je zaklenutý konchou a pruskými klenbami. Nachádza sa tu klasicistický portikový oltár s obrazom sv. Františka z doby vzniku stavby. Fasády sú hladké so segmentovo ukončenými oknami. Priečelie je lemované dvoma pármi pilastrov a ukončené kladím s trojuholníkovým štítom s tympanónom. Nad portálom je termálne okno. Strešná veža je drevená, ukončená zvonovitou helmicou. 

## Občianska vybavenosť
### Farský úrad
Filiálka rimskokatolického farského úradu Spišské Vlachy

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Lieskovany

**Lieskovany** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v južnej časti Hornádskej kotliny na pravom brehu Levočského potoka.

### Susedné obce
Markušovce, Odorín, Spišská Nová Ves, Harichovce, Danišovce, Teplička, Matejovce nad Hornádom.

### Vodné toky
Cez obec preteká Levočský potok.

## Názov
**Vývin názvu obce**
* 1277 - *Lescoch*
* 1328 - *Liskuan*
* 1332 - *Stoyk*
* 1427 - *Monyoros*
* 1435 - *Lezkowan*
* 1464 - *Stokfalva alias Lyskowan*
* 1564 - *Monioros alias Leczkocz*

*Nemecký názov:* Steckensdorf, Haseldorf
*Maďarský názov:* Leszkovány 

## Politika
### Starostovia obce
*1994 - 2006 Michal Ovčiarik (KDH)
*2006 - 2010 Michal Ovčiarik (KDH + SDKÚ-DS)
*2010 - 2014 Michal Ovčiarik (KDH)
*2014 - 2016 Peter Tököly (NEKA)

### Obecné zastupiteľstvo
*1990 - 1994 - 9 poslancov
*1994 - 1998 - 9 poslancov (9 KDH)
*1998 - 2002 - 9 poslancov (9 KDH)
*2002 - 2006 - 5 poslancov (5 KDH)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Občianska vybvenosť
### Farský úrad
* filiálka Rímskokatolíckeho úradu Markušovce
* Moderný rímskokatolícky Kostol Nanebovzatia Panny Márie vysvätený 15. augusta 1990.

## Školstvo
Materská škola - č. d. 50

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Mlynky (okres Spišská Nová Ves)

**Mlynky** sú obec na Slovensku v okrese Spišská Nová Ves v Košickom kraji.

## Polohopis
Obec sa nachádza vo východnej časti Slovenského rudohoria na hornom toku Hnilca, pri Palcmanskej Maši.

S obcou susedia Dedinky, Dobšiná, Hnilec, Smižany, Spišská Nová Ves. 

### Časti obce
Obec má 6 častí: Biele Vody, Havrania Dolina, Palcmanská Maša, Prostredný Hámor, Rakovec a Sykavka.

## Dejiny
Obec vznikla v roku 1960 odčlenením sa od Spišskej Novej Vsi. Tvorí ju sedem bývalých baníckych osád tohto mesta.

## Politika
;Starostovia obce
* 19901994 Oldrich Fiolek (KKS)
* 19941998 Oldrich Fiolek (NEKA)
* 19982006 Mariana Horká (SDĽ)
* 20062010 Mariana Horká (NEKA)
* 2011 2018 Alfréd Franko (SNS)
* 2018 - 2022 Ing. Iveta Geletková
* 2022 - súč. Maroš Turzák

;Obecné zastupiteľstvo
* 19901994 – 11 poslancov
* 19941998 – 12 poslancov (11 SDĽ, 1 SZS)
* 19982002 – 11 poslancov (7 SDĽ, 2 HZDS, 2 KSS)
* 20022006 – 7 poslancov (3 SDĽ, 2 KSS, 2 NEKA)
* 20072010 – 7 poslancov (4 SMER, 2 NEKA, 1 ĽS-HZDS)
* 20112014 – 7 poslancov (4 ĽS-HZDS SMER, 2 SDKÚ-DS, 1 NEKA)
* -
* 2022 - 2026 - 7 poslancov

## Obyvateľstvo
;Vývoj obyvateľstva od roku 1950

;Zloženie obyvateľstva podľa náboženského vyznania (2001)

;Zloženie obyvateľstva podľa národnosti (2001)

## Kultúra a zaujímavosti
### Pamiatky
* Evanjelický kostol, jednoloďová neogotická stavba s pravouhlým ukončením presbytéria a predstavanou vežou, z roku 1892. Stojí na mieste staršej drevenej stavby. Interiér je zaklenutý kláštornou klenbou. Nachádza sa tu neobarokové zariadenie, oltár a kazateľnica pochádzajúce z doby vzniku kostola. Súčasťou interiéru je aj drevená empora s organom. Fasády sú členené opornými piliermi a oknami s lomeným oblúkom. Veža je členená kordónovou rímsou a ukončená korunnou rímsou s trojuholníkovými štítmi a ihlancovou helmicou.

Súbor:Mlynky, kostol.jpg|Evanjelický kostol
Súbor:Mlynky1.jpg
Súbor:Mlynky2.jpg|Oltár v kostole
Súbor:Mlynky3.jpg|Detail empory


### Kultúra
Každý rok sa organizujú preteky v alpskom lyžovaní „Banícký kahanec“, ktoré majú dlhoročnú tradíciu. Preteky sa uskutočňujú v lyžiarskom stredisku Gugel, s umelým zasnežovaním.

## Občianska vybavenosť
Obec je filiálkou Rímskokatolíckeho úradu Dedinky a Evanjelicého cirkevného zboru v Dobšinej. Nachádza sa tu Základná škola s materskou školou – Biele Vody.

## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Vlaky.net- Mlynky a železnica


Kategória:Obce okresu Spišská Nová Ves
Oľšavka (okres Spišská Nová Ves)

**Oľšavka** je obec na Slovensku v okrese Spišská Nová Ves, v Košickom kraji.

## Polohopis
Obec sa nachádza vo východnej časti Hornádskej kotliny v doline potoka Oľšavec. Susedné obce sú Dúbrava, Slatvina, Spišské Vlachy a Žehra. Cez obec pretekajú vodné toky Oľšavec a Harčinovec.

## Politika
### Starostovia obce
*1991 - 2002 Jozef Leško (KDH)
*2002 - 2006 Jozef Klešč (ANO + KDH + SDKÚ)

### Obecné zastupiteľstvo
*1991 - 1994 - 7 poslancov (5 VPN, 2 KDH)
*1994 - 1998 - 9 poslancov (5 KDH, 4 DS)
*1998 - 2002 - 9 poslancov (5 KDH, 4 DS)
*2002 - 2006 - 5 poslancov (2 DS, 2 SDKÚ, 1 KDH)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Občianska vybavenosť
### Farský úrad
Filiálka Rímskokatolíckeho farského úradu Slatvina, v obci sa nachádza moderný rímskokatolícky kostol sv. Pia X z roku 1969.

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Rudník (okres Trutnov)

**Rudník** je obec v Česku v okrese Trutnov v Královohradeckom kraji. V roku 2012 tu žilo 2 229 obyvateľov.

Prvá písomná zmienka o obci pochádza z roku 1354.

## Referencie


## Iné projekty

## Pozri aj
* Zoznam obcí v Česku

## Externé odkazy
* Oficiálna stránka

Kategória:Obce okresu Trutnov
Teplička (okres Spišská Nová Ves)

**Teplička** je obec na Slovensku v okrese Spišská Nová Ves.

## Polohopis
Podhorská obec sa nachádza v južnej časti Hornádskeho podolia, geomorfologického podcelku Hornádskej kotliny,v nadmorskej výške , približne  juhovýchodne od Spišskej Novej Vsi. Západne od obce sa dvíhajú Havranie vrchy, južne potom Hnilecké vrchy, oba podcelky Volovských vrchov. Severne od obce preteká rieka Hornád, v údolí ktorej vedie železničná trať Žilina – Košice. Prístup do obce vedie cestou III/3248 priamo z centra okresného mesta.

### Susedné obce
Markušovce, Spišská Nová Ves, Závadka, Hnilčík

### Časti obce
Obraz, Riveň, Koryteň, Štehyn, Zaploty, Vyšny konec, Nižny konec, Za slivku

## Názov
**Vývin názvu obce**
* 1328 – *Toplica*
* 1345 – *Thoplicza*
* 1474 – *Toeplicza*
* 1773 – *Tepliczka*
* 1808 – *Teplička*

## Politika
### Starostovia obce
* 1990 – 1994 Katarína Cipkalová (VPN)
* 1994 – 1998 Ing. Štefan Jasečko (KDH)
* 1998 – 2002 Ladislav Koňak (HZDS)
* 2002 – 2006 Ladislav Koňak (HZDS + KSS + PSNS + SNS + SMER + SDA + SDĽ)
* 2006 – 2010 Ladislav Koňak (ĽS-HZDS + SMER-SD + SNS)
* 2010 – 2014 Ladislav Koňak (ĽS-HZDS + SMER-SD + SNS)
* 2014 – 2018 Katarína Jasečková (KDH)

### Obecné zastupiteľstvo
* 1990 – 1994 – 12 poslancov
* 1994 – 1998 – 12 poslancov (7 KDH, 5 HZDS)
* 1998 – 2002 – 12 poslancov (9 KDH, 3 HZDS)
* 2002 – 2006 – 9 poslancov (4 KDH, 3 HZDS, 2 ANO)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2011):**

**Zloženie obyvateľstva podľa národnosti (2011):**

## Kultúra a zaujímavosti
### Pamiatky
* Rímskokatolícky Kostol narodenia Panny Márie, trojloďová pôvodne gotická stavba s pravouhlým ukončením presbytéria a predstavanou vežou, z prvej štvrtiny 14. storočia. Barokovými úpravami prešiel v roku 1775, keď bola loď zaklenutá pruskými klenbami. V roku 1906 bol rozšírený o dve bočné lode zaklenuté českými plackami, v tejto etape vznikli aj nástenné maľby v troch medailónoch. Presbytérium je zaklenuté gotickou krížovou rebrovou klenbou. Hlavný oltár je eklektický z roku 1920. Bočný oltár Panny Márie nesie obraz od Jozefa Czauczika z roku 1853. Portál v podveží je gotický s lomeným oblúkom s profilovaným ostením. Ranogotický južný portál bol pri rozširovaní kostola roku 1906 premiestnený na západnú stranu novej južnej lode a doplnený o archivoltou. Zvyšky z pôvodných hlavíc tohto portálu ležia na nádvorí kostola. Fasády bočných lodí majú združené okná s lomeným oblúkom, ústupkové západné portály a nad nimi rozetové okná. Predstavaná veža má gotické združené okná s trojlistovou kružbou, ukončená je barokovou helmicou. Nachádzajú sa tu gotické zvony z rokov 1482 a 1492.

### Pravidelné podujatia
* Tepličský juniáles
* Letbal (Chatová osada Teplička)

## Šport
### OŠK Teplička
Futbalový klub v obci bol po dlhej kríze znova a znova oživený. Celok momentálne pôsobí v VI. lige okresných majstrovstiev Sofz Spišská Nová Ves. Klub nemá veľkú históriu jeho vznik sa traduje približne v roku 1948. Domáce zápasy hrávajú na štadióne v Tepličke.

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Vojkovce

**Vojkovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza vo juhozápadných svahoch pohoria Sľubice.

### Susedné obce
Dúbrava, Hrišovce, Slatvina, Spišské Vlachy, Víťaz

### Vodné toky
Studenec, Jaseňovec

## Symboly obce
Erb schválený 9.3.1995

## Politika
### Starostovia obce
1990 - 1994 RSDr. Milan Gredecký (NEKA)
1994 - 2002 RSDr. Milan Gredecký (SDĽ)
2002 - 2006 Jozef Vilkovský (NEKA)

2006 - 2010 Jozef Vilkovský (NEKA)

2010 - 2022 Rastislav Kolej

2022 -   x  Ing.Petra Gmucová

### Obecné zastupiteľstvo
1990 - 1994 - 12 poslancov
1994 - 1998 - 11 poslancov (4 HZDS, 4 KDH, 3 SDĽ)
1998 - 2002 - 11 poslancov (4 HZDS, 4 SDĽ, 3 KDH)
2002 - 2006 - 5 poslancov (2 KDH, 1 ANO, 1 PSNS, 1 NEKA)

### Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Kaplnka sv. Jána Nepouckého, jednoduchá stavba v podobe edikuly, z roku 1829. Nachádza sa pri potoku Studenec. V polkruhovo ukončenej nike je umiestnená socha svätca. 

## Občianska vybavenosť
### Farský úrad
Filiálka rimskokatolického farského úradu Slatvina

## Školstvo
Základná škola 1.-4. ročník. 

## Šport
Stolný tenis (6. liga muži Spiš, 2. liga mladší žiaci Spiš-Gemer)

## Referencie

## Iné projekty

## Externé odkazy
* 


Kategória:Obce okresu Spišská Nová Ves
Valar

**Valar** je v Tolkienovom fiktívnom svete meno Mocností (ľudmi tiež nazývaní bohmi), žijúcich na západnom kontinente Aman.Ainur

## Páni Valar
* Manwë Súlimo, Kráľ Valar
* Ulmo, Kráľ morí 
* Aulë, kováč, otec trpaslíkov
* Oromë Aldaron, Veľký Jazdec, pán lovu
* Námo (Mandos), Sudca smrti 
* Irmo (Lórien), Pán snov 
* Tulkas Astaldo, bojovník

## Kráľovné Valar (''Valier'')
* Varda Elentári, Kráľovná hviezd, manželka Manwëho
* Yavanna Kementári (Palùrien), Darkyňa ovocia, manželka Aulëho
* Nienna, Pani súcitu
* Estë láskavá
* Vairë tkáčka
* Vána vždy mladá
* Nessa tanečnica

Kategória:Stredozem
Eru Ilúvatar

**Eru** (jeden) na Arde nazývaný Ilúvatar (Otec všetkého) je v Tolkienovom svete meno pre Najvyššieho Boha. 
Tolkien chápe Eruho nie ako meno fiktívneho Boha, ale ako meno fiktívneho jazyka pre reálneho monoteistického Boha. Vytvoril Ainur (svätých), elfov a ľudí, taktiež adoptoval Auleho trpaslíkov.

Kategória:Stredozem
Arda (Tolkien)

**Arda** je v Tolkienovom fiktívnom svete meno pre „planétu“ pozostávajúcu z kontinentov Stredozem a Aman, na počiatku obmývaných oceánom Ekkaia.

Kategória:Stredozem
Ozzfest

**Ozzfest** je americký putovný heavy metalový festival, ktorý organizujú Ozzy Osbourne a jeho manželka Sharon. 

Koncerty sú tradične na dvoch scénach. Na hlavnej vystupujú popredné svetové skupiny, na scéne druhej skupiny menej známe ako aj debutanti.

V roku 2005 sa festival začal 15. júla v Bostone a trval až do 4. augusta, cyklus ukončl koncert vo West Palm Beach na Floride.

## Účinkovali na Ozzfeste

## Iné projekty

## Referencie


## Externé odkazy
* Ozzfest - oficiálna stránka

Kategória:Hudobné festivaly v USA
Manwë

**Manwë** je postava vo fiktívnom svete Tolkiena. Kráľ Valar, manžel Vardy. Brat Temného pána Melkora. Nachádza potešenie vo vetroch a oblakoch a vo všetkých sférach vzduchu od tých najvyšších až po tie najhlbšie.

Kategória:Stredozem
Čerín

**Čerín** (, do roku 1888 *Cserin*, ) je obec na Slovensku v okrese Banská Bystrica.

Obec je známa najmä vďaka opevnenému gotickému kostolu sv. Martina s hodnotnou freskovou výmaľbou.

## Kultúra a zaujímavosti
### Pamiatky
#### Rímskokatolícky kostol sv. Martina
Miestny rímskokatolícky kostol je jednoloďová gotická stavba s pravouhle ukončeným presbytériom z obdobia okolo roku 1315. Nachádza sa v opevnenom areáli so samostatne stojacou zvonicou, vo vyvýšenej polohe nad obcou. Podľa dobových prameňov nechal postaviť kostol Pavol z Krtíša. Drevená zvonica pri kostole pochádza zo 17. storočia.

V interiéri sa nachádzajú hodnotné nástenné maľby pochádzajúce zo štyroch období, najstaršie už z prvej štvrtiny 14.storočia vo vnútri triumfálneho oblúka. Z konca 14. storočia pochádza Christologický cyklus, ktorý je zobrazený na stenách presbytéria. Tretia fáza výmaľby zobrazuje postavy svätcov v lodi kostola, tá pochádza zo začiatku 15. storočia. Najmladšie fresky sa nachádzajú v severovýchodnej časti lode, ide o zobrazenie Madony ochrankyne a archanjela Michala z obdobia okolo roku 1500. Kostol má drevený maľovaný strop zo 16. storočia. Súčasťou interiéru kostola je aj empora, taktiež maľovaná, pochádzajúca z 18. storočia. Hlavný oltár je barokový z roku 1744, pôvodný gotický oltár z roku 1483 z dielne Majstra z Kremnice bol v roku 1885 odvezený do Budapešti. 

Čerín - rímsko-katolícky kostol sv. Martina - 2021.JPG|Rímsko-katolícky kostol sv. Martina 
601-36-1 601-36-2 601-36-3 9913Gotický kostol sv. Martina.jpg
Kostol v Čeríne (church) - panoramio.jpg
601-36-1 601-36-2 601-36-3 9937Gotický kostol sv. Martina.jpg
601-36-1 601-36-3 9935Gotický kostol sv. Martina.jpg
Čerín - drevená zvonica.JPG|Zvonica
Cerin2FotoThalerTamas.JPG|Freska zobrazujúca sv. Juraja v interiéri kostola


## Referencie

## Literatúra
* JANOTKOVÁ, Zita: *Čerín.* Banská Bystrica : Vydavateľstvo SCM , 1994. 57 s.

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil gotického kostola


Kategória:Obce okresu Banská Bystrica